- **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr. Draft din 27 06.2019

Ca urmare a solicitării de emitere a acordului de mediu adresate de **COMUNA TUȘNAD**, cu sediul în comuna Tușnad, sat Tușnad, nr. 176 , judeţul Harghita înregistrată la Agenţia pentru Protecţia Mediului Harghita cu nr.1998 din 25.02.2019, completată cu nr.4569/09.05.2019, nr.5287/03.06.2019 în baza: Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de **06.06.2019** că proiectul „**Pod peste râul Olt (face legătura între sat Vrabia și Halta CFR Vrabia), județul Harghita”** propus a fi amplasat în comuna Tușnad, sat Vrabia, extravilan, județul Harghita.

- nu se supune evaluării impactului asupra mediului.

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Caracteristicile proiectului:

1. proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct.13, lit. a, orice modificări sau extinderi, altele decât cele prevăzute la pct.24 din anexa nr.1, ale proiectelor prevăzute în anexa nr.1 sau prezenta anexă,deja autorizate, executate sau în curs de a fi executate,care pot avea efecte semnificative negative asupra mediului, coroborat cu pct.10, lit. e.,construcția drumurilor, porturilor și instalațiilor portuare, inclusiv a porturilor de pescuit, altele decât cele prevăzute în anexa nr.1;
2. Justificarea potrivit criteriilor prevăzute în anexa nr.3;

**1.Caracteristicile proiectelor**

**a) dimensiunea și concepția întregului proiect:**

Comuna Tușnad este alcătuită din localitățile Tușnad, Tușnadu-Nou și Vrabia. Satul Vrabia este situat pe malul stâng al râului Olt, la nord de localitatea Tușnad.

Accesul spre localitatea Vrabia se face din drumul național DN12(E578), care face legătura între localitatea Chichiș(situată în sudul județului Covasna, la sud de Sfântu Gheorghe, spre Brașov) și localitatea Toplița(situată la nord-vestul județului Harghita).

În nordul localității Tușnad, DN12 pornește spre nord DJ123A spre sud-vest drumul comunal DC341 care face legătura dintre Vrabia și Halta Vrabia, iar la km 1+258 de la DJ123A este amplasat podul expertizat.

În zona de traversare, Oltul curge dinspre nord-vest spre sud-est, iar axul podului are orientarea de la nord-est spre sud-vest, în sensul creșterii kilometrajului, pornind de la DJ123A.

Lungimea totală a podului este 43,80 m și lățime totală suprastructură este 5,30 m.

În plan urmăresc aliniamentele existente se vor face îmbunătățiri ale acestora pentru a asigura racordarea acestora cu tablierul podului lungimea de amenajare este de 25,25 m la ambele maluri.

Pe întregul traseul reabilitat, partea carosabilă va avea lățimea 5,5 m . În aliniament panta transversală va fi de 2,5 % pantă în acoperiș. La rampe partea carosabilă va fi încadrată de ziduri de sprijin cu grosimea de 50 cm din beton armat, cu înălțime variabilă, pe partea superioară a zidului va fi amplasat parapet metalic tip foarte greu.

* Suprastructura podului este alcătuită din grinzi prefabricate.
* Lungime grinzi va fi de L=28 m și înălțime de H= 1,84 m, distanța între axele grinzilor va fi de 2,33 m.
* Calea pe pod va fi realizată din beton asfaltic cilindrat (BAP 16), turnat în două straturi

Infrastructura va fi alcătuită din două culei masive cu elevația din beton, banchete și ziduri întoarse din beton armat. Infrastructurile sunt fundate direct, pe un strat de nisip mediu-mare cenușiu cu pietriș rar cu presiunea convențională de baza 330 kPa.

* Fundația direct va avea dimensiunea de 5,00m x 3,70m x 8,70m(Î. x lăț x lung.), peste care se va realiza un radier din beton clasa C35/45, armat cu oțel beton Bs 500 C având dimensiunea de 1,50m x 2,50m x 7,50m (Î. x lăț. x lung.).
* Elevația culei va fi alcătuită dintr-un perete din beton armat cu armătură oțel beton Bs 500 C și beton clasa C35/45, având grosimea de 1,50m, înălțimea de 3 m și lățimea de 7,50 m.

b) **cumularea cu alte proiecte existente şi/sau aprobate**: Nu este cazul.

c) **utilizarea resurselor naturale, în special a solului, a terenurilor, a apei şi a biodiversităţii**: Nu se ocupă alte suprafețe

d)Cantitatea și tipurile de deșeuri generate

Deşeurile municipale amestecate (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.

Deşeurile de pământ (cod deşeu 17.05.04) vor fi utilizate pentru reamenajarea amplasamentului.

Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.

În timpul funcționării: Nu este cazul.

d) poluarea și alte efecte nocive:

- emisii în apă: - *în faza de construire poate fi crescută turbiditatea apei la construirea podului, care va fi doar un efect temporar. Se vor lua măsuri pentru evitarea poluării apei de suprafață.*

*-în fază de exploatare-efectele vor fi pozitive. Se va asigura scurgerea debitelor mari în albia minoră.Lucrările nu vor afecta regimul apelor subterane.*

-emisii în aer: emisiile rezultate de la utilajele şi mijloacele de transport folosite la executarea lucrărilor corespund din punct de vedere tehnic, astfel evitându-se poluarea mediului prin arderea de combustibil.

-zgomot: maşinile şi utilajele folosite la executarea lucrărilor corespund cerinţelor tehnice de nivel acustic.

e) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: nu este cazul.

f) riscurile pentru sănătatea umană: Nu este cazul.

**2.Amplasarea proiectului**

**a) utilizarea actuală și aprobată a terenului :** Amplasamentul lucrării este situat în extravilanul comunei Tușnad, sat Vrabia, județul Harghita pe terenuri aflate în proprietatea Comunei Tușnad, conform Certificatul de Urbanism nr.35/08.08.2018 emis de Comuna Tușnad , folosință actuală pod pe drum comunal.

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

* i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: **Amplasamentul proiectului se află în situl de importanță comunitară ROSCI0007 Bazinul Ciucului de Jos și în aria de protecție specială avifaunistică ROSPA0034 Depresiunea și Munții Ciucului***.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, o mică parte a intravilanului comuna Tușnad, jud. Harghita

- numărul persoanelor afectate: prin realizarea proiectului nu vor fi persoane afectate negativ.

b) natura impactului: impact pozitiv minor.

c) natura transfrontieră a impactului: nu este cazul*.*

d) intensitatea și complexitatea impactului: *-*în perioada realizării proiectului: vor rezulta deşeuri, care vor fi gestionate conform pct. 1.d.

e) probabilitatea impactului*:* mică.

f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

g)cumularea impactului cu impactul altor proiecte existente și/sau aprobate; Nu este cazul.

**….II. Motivele care au stat la baza luării deciziei etapei de încadrare în procedura de evaluare adecvate sunt următoarele:**

1. amplasamentul proiectului integral se află în situl de importanță comunitară ROSCI0007 Bazinul Ciucului de Jos și în aria de protecție specială avifaunistică ROSPA0034 Depresiunea și Munții Ciucului
2. conform Planului de management aprobat prin Ordinul M.M.A.P. nr. 1287/2015 amplasamentul se află în zona managementului activ al habitatelor și speciilor, unde pe lângă activitățile de management activ se pot efectua lucrări de mentenanță și reparații pentru utilități publice
3. pe amplasamentul studiat se află habitate ocrotite enumerate în Planul de Management aprobat: habitatul 3260 **-** Cursuri de apă din zona de câmpie până în etajul montan cu vegetaţie din *Ranunculion* *fluitantis* şi *Callitrticho-* *Batrachion* cu valoare conservativă mare
4. în vecinătatea amplasamentului există habitate specifice pentru speciile de păsări enumerate în Formularul Standard al ariei naturale protejate ROSPA0034 Depresiunea și Munții Ciucului
5. avizul nr.XXXXXXemisă de Agenția Națională pentru Arii Naturale Protejate
6. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce semnificativ suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
7. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**III. Motivele pe baza cărora s-a stabilit neefectuarea evaluării impactului asupra corpurilor de apă în conformitate cu adresa nr.2191/15.06.2019 emisă de ABA Olt, SGA Harghita sunt:**

-S-a emis Avizul de gospodărire a apelor nr.4/18.02.2019 de către ABA Olt, SGA Harghita

**Condițiile de realizare a proiectului:**

a. Respectarea prevederilor Avizului de gospodărire a apelor nr.4/18.02.2019 emis de ABA Olt, SGA Harghita.

b. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

c. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

d. Utilizarea materiilor prime numai din surse autorizate.

e. Refacerea mediului şi readucerea în starea iniţială a suprafeţelor afectate temporar prin realizarea proiectului.

f. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

g.Este interzisă depozitarea și stocarea materialelor de construcţie în siturile Natura 2000 ROSCI0007 Bazinul Ciucului de Jos și în ROSPA0034 Depresiunea și Munții Ciucului

1. Este interzisă organizarea de șantier în siturile Natura2000 ROSCI0007 Bazinul Ciucului de Jos și în ROSPA0034 Depresiunea și Munții Ciucului
2. Este interzisă modificarea (regularizare) albiei, profilarea malurilor și afectarea terenurilor în vecinătatea podului prin îndiguire, care poate să aibă efecte semnificative asupra habitatelor umede de luncă și contribuie la intensificarea fenomenului de secetă
3. Este interzisă orice lucrare în perioada de cuibărire ale păsărilor (perioada 1 mai - 1 august)

k.. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

JÁNOSI Teréz-Rozália geogr. MIHÁLY István